open-index/open-wikipedia-markdown huggingface dataset:
Mitä on tehtävä? (Lenin)

**Mitä on tehtävä?** () on Vladimir Leninin vuonna 1902 julkaistu venäjänkielinen kirja, jossa hän pyrki antamaan esityksen siitä, miten vallankumouksellinen sosiaalidemokraattinen puolue Venäjällä oli organisoitava.  

Teoksen julkaisi kustantamo nimeltä Dietz Stuttgartissa maaliskuun alussa vuonna 1902. Ilmoitus teoksen julkaisusta julkaistiin heti Iskrassa. 

## Sisältö
Leninin mukaan tsaarinvalta pakotti Venäjällä puolueen käyttämään maanalaisia keinoja, mikä poikkesi Karl Marxin ammattiyhdistystoimintaa painottaneesta linjauksesta. Lenin korosti myös älymystöön perustuvan johtajuuden ja luokkatietoisen kaupunkityöväestön merkitystä vallankumouksessa. Puolue oli maanalaisen toiminnan vuoksi rakennettava  muutaman tehtaanjohdon komentoon tottuneen henkilön muodostamiin soluihin perustuvaksi. Älymystöjohto, jonka piti koostua kokopäiväisistä vallankumouksellisista, oli Leninin mukaan oikeutettu johtamaan puoluetta mielensä mukaan, kunhan päämäärä eli vallankumous saavutetaan. He pystyivät toimimaan vain, jos heidän ei tarvinnut pelätä jäävänsä valitsematta seuraavassa puoluekokouksessa.

## Lähteet

## Aiheesta muualla

* Vladimir Lenin: Mitä on tehtävä?
Evert Invenius

**Evert Konstantin Invenius** (31. maaliskuuta 1875 Valkeala – 30. syyskuuta 1950 Tampere) oli suomalainen huonekalutehtailija.

Valkealassa syntyneen Evert Inveniuksen isä oli Kymiyhtiön tehtaalla paperikoneenhoitajana. Perhe muutti sitten Tampereelle, jossa Invenius kävi kansakoulun ja käsityöläiskoulun ja meni sitten oppilaaksi puuseppämestari Davidssonin huonekaluliikkeeseen. Opin käytyään hän muutti Helsinkiin työhön Heimburgerin huonekalutehtaaseen ja suoritti samalla myös kurssin Taideteollisessa keskuskoulussa. Invenius matkusti sitten Ruotsiin ja työskenteli Göteborgissa ja Tukholmassa, käyden samalla Tukholman teknillisessä koulussa piirustajakurssin Tampereen Käsityö- ja Tehdasyhdistyksen stipendin turvin. Valtion apurahan saatuaan Invenius opiskelisen jälkeen vuoden verran Tanskassa Kööpenhaminan Teknillisen Seuran koulussa. Sieltä päästyään hän matkusti Saksaan työskennellen useammassa tehtaassa eri kaupungeissa. Palattuaan Suomeen vuonna 1900 Invenius osti veljeltään rakennusmestari Vaarannolta pienen puuseppäliikkeen. Liike laajeni sitten tehdasmaiseksi huonekalutehtaaksi vuonna 1920. Invenius teki useita opintomatkoja muun muassa Ranskaan, Belgiaan ja Hollantiin.

Invenius oli jäsenenä Tampereen kaupunginvaltuustossa, verotuslautakunnassa ja kunnan työnvälitystoimiston, kunnan työläisten eläkelaitoksen sekä ammattikoulun johtokunnissa. Hän oli Tampereen Käsityö- ja Tehdasyhdistyksen valtuuston monivuotinen jäsen ja rahastonhoitaja, mukana Tampereen Ammattiklubissa sekä oli Suomen Käsityöläis-Osakepankin Tampereen konttorin valvoja pankin perustamisesta alkaen.

Evert Invenius oli naimisissa vuodesta 1915 Ellen Maria Lindeqvistin (1891–1957) kanssa. Heidän lapsiaan olivat kauppatieteen maisteri, valimonjohtaja Erik Valdemar (Erkki) Värre, ent. Invenius (1916–1976) ja filosofian maisteri, lehtori Eeva Anero, ent. Värre ja Invenius (1925–1995).

Evert Invenius on haudattu Kalevankankaan hautausmaalle.

## Lähteet
Suokala

**Suokala** (*Chologaster cornuta*) on sokkokaloihin kuuluva kalalaji. Laji tavataan makeista vesistä Yhdysvaltojen itäosista.

## Koko ja ulkonäkö
Suokala kasvaa useimmiten 2–4 cm pitkäksi ja voi suurimmillaan saavuttaa noin 7 cm:n pituuden. Ruumiinrakenteeltaan laji on lieriömäinen ja päästään sekä pyrstöstään litistynyt. Kalan silmät ovat pienet ja vatsaeviä ei ole. Silmät ovat pienet. Peräaukko sijaitsee kurkussa. Suokala on selästään ruskea ja vatsastaan kellertävä tai valkoinen. Ruumiissa on kolme tummanruskeaa poikkijuovaa. Lajin evät ovat läpikuultavat.

## Levinneisyys ja elintavat
Suokalaa tavataan Virginian eteläosista Georgiaan. Lajin elinympärisöä ovat happamat suot, lammet ja hitaasti virtaavat purot ja laji kätkeytyy usein vesikasvillisuuden joukkoon. Se on yöaktiivinen kala, jonka ravintoa ovat äyriäiset ja hyönteisten toukat. Suokalan lisääntymiskausi on maaliskuusta huhtikuulle.

## Lähteet
Hainan Airlines

**Hainan Airlines** () on kiinalainen lentoyhtiö, joka on perustettu lokakuussa 1989. Maaliskuussa 2025 yhtiön laivastoon kuului 224 lentokonetta, joiden keski-ikä oli 9,9 vuotta. Yhtiöllä on aktiivikäytössä sekä Boeingin että Airbusin konemalleja.

## Lähteet

## Aiheesta muualla

* Yhtiön kotisivut
Voyage (kappale)

**Voyage** () on sveitsiläisen laulajan Zoë Mën kappale. Hän edusti Sveitsiä Eurovision laulukilpailussa 2025.

Kappale sijoittui kymmenenneksi saaden 214 pistettä.

## Lähteet
Elin Wrede

**Elin Fredrika Wrede af Elimä**, s. 28. helmikuuta 1867, k. 19. huhtikuuta 1949 Helsingissä., oli suomalainen aatelinen, taidemaalari ja graafikko. Elin Wrede opiskeli Suomen Taideyhdistyksen Piirustuskoulussa ja jatkoi opintojaan Ruotsissa ja Pariisissa. Hän osallistui useisiin taidenäyttelyihin kotimaassa ja ulkomailla.  Elin Wrede kuului Suomen Taiteilijaseuraan.

## Yksityiselämä
Elin Wrede kuului vapaaherralliseen Wrede af Elimä -aatelissukuun. Hän oli kartanonherra Alfons Herman Lorens Bernt Wrede af Elimän ja Fanny Gustava Sjögrenin tytär. Elin Wreden isoisä oli kielitieteilijä Anders Johan Sjögren.

## Lähteet

## Kirjallisuutta
* *Svenskt konstnärslexikon*, osa V, sivu 720, Allhems Publishing House, Malmö. Libris 8390293
Chikago: nykyajan romaani

**Chikago: nykyajan romaani** (alkuteos *The Jungle*) on Upton Sinclairin kirjoittama romaani, joka julkaistiin vuonna 1906. Teos on yksi Yhdysvaltain poliittisesti merkittävimmistä. Kirja kertoo heikoista työoloista lihanpakkausteollisuudessa. Presidentti Theodore Roosevelt määräsi tutkimuksen kuvatuista oloista ja tästä seurasi lakimuutoksia.

*Appeal to Reason* -lehti maksoi Sinclairille 500 dollarin ennakon, jonka turvin hän matkusti Chicagoon työskennelläkseen lihanpakkauksessa. Teos käännettiin nopeasti useille kielille ja herätti huomiota myös ulkomailla. Yhdysvaltalaisen lihan myynti muissa maissa puolittui. Roosevelt epäili Sinclairin kirjoituksia ja määräsi riippumattoman tutkimuksen. Samana vuonna *Meat Inspection Act* ja *Pure Food and Drug Act* otettiin käyttöön säätelemään ihmisruuaksi tarkoitetun lihan käsittelyä.

## Lähteet
Özgür Özel

**Özgür Özel** (s. 21. syyskuuta 1974 Manisa) on turkkilainen Tasavaltalaisen kansanpuolueen poliitikko.

Özel syntyi opettajavanhemmille. Hän valmistui Egen yliopistosta vuonna 1997 ja työskenteli farmaseuttina. Hän liittyi Tasavaltalaiseen kansanpuolueeseen vuonna 2009 ja tuli valituksi Turkin suuren kansalliskokouksen jäseneksi ensimmäisen kerran vuonna 2011. Özel toimi puolueensa parlamenttiryhmän varapuheenjohtajana vuosina 2015–2023 ja sitten puheenjohtajana vuonna 2023. Hänet valittiin Kemal Kılıçdaroğlun seuraajaksi Tasavaltalaisen kansanpuolueen puheenjohtajana vuonna 2023. Özel nousi Istanbulin pormestari Ekrem İmamoğlun pidätyksen jälkeen voimistuneen kansanliikkeen ääneksi maaliskuussa 2025. Recep Tayyip Erdoğan on syyttänyt Özeliä terroristijärjestöjen tukemisesta esittämättä todisteita väitteen tueksi.

Özel on naimisissa farmaseutti Didem Özelin kanssa. Pariskunnalla on yhteinen tytär.

## Lähteet
Road to Vostok

**Road to Vostok** on kehityksessä oleva suomalainen ammunta- ja selviytymispeli. Peli sijoittuu post-apokalyptiseen skenaarioon tapahtumien painottuen Suomen ja Venäjän väliselle rajalle, jossa pelaajan tehtävänä on kerätä erilaisia varusteita, aseita ja elintarvikkeita, sekä selviytyä niiden avulla hengissä. Pelissä myös varustellaan omaa tukikohtaa ja puolustaudutaan vihollisilta. Ennakkojulkaisuversio pelistä julkaistaan 7. huhtikuuta 2026. Pelistä julkaistiin maaliskuussa 2024 Steamissä ilmainen demo-versio, missä pelaajat pystyivät testata pelin toimintoja. Demoa on ladattu peräti 700 000 kertaa.

Vuonna 2023 peli palkittiin Finnish Game Awardsissa vuoden luovana saavutuksena.

## Lähteet

## Aiheesta muualla
* Virallinen kotisivu
* *[https://store.steampowered.com/app/1963610/Road_to_Vostok/?l=finnish Road to Vostok]* Steamissä
* Virallinen YouTube-kanava
Landshutin piirikunta

**Landshutin piirikunta** on Baijerissa Saksassa sijaitseva piirikunta, jota halkoo Isar-joki. Landshutin kaupunki on kokonaan piirikunnan ympäröimä ja sen hallinnollinen keskus, vaikka ei ole osa sitä.

## Kunnat ja kaupungit

Seuraavat kunnat ja kaupungit kuuluvat piirikuntaan:

## Lähteet
Arista Networks

**Arista Networks, Inc.** on yhdysvaltalainen yritys, joka kehittää, markkinoi ja myy pilvipohjaisia verkostoratkaisuja. Se perustettiin Arastra-nimellä vuonna 2004. Nykyinen nimi otettiin käyttöön lokakuussa 2008. Arista Networks pitää päämajaansa Santa Clarassa Kaliforniassa. Yritys listattiin New Yorkin pörssiin vuonna 2014.

Arista Networksin perustivat Andy Bechtolsheim, David Cheriton ja Kenneth Duda. Vuonna 2008 yrityksen toimitusjohtajaksi nousi Jayshree Ullal. Arista Networksin asiakkaiden joukossa on muun muassa nettiyhtiöitä, finanssipalveluiden tarjoajia, hallinnollisia toimijoita sekä media- ja viihdeyhtiöitä. Arista Networksin liikevaihto oli vuonna 2023 lähes 5,9 miljardia Yhdysvaltain dollaria.

## Lähteet

## Aiheesta muualla
* Viralliset sivut
Peter R. Neumann

**Peter R. Neumann** (s. 1974 Würzburg) on saksalainen sotatieteilijä ja terrorismin asiantuntija.

Neumann sai maisterin arvon politiikan tutkimuksessa Freie Universität Berlinistä. Hän väitteli filosofian tohtoriksi sotatieteissä King’s College Londonista. Ennen akateemista uraansa hän työskenteli Saksassa radiotoimittajana. Neumann on toiminut turvallisuusalan tutkimuksen professorina King’s College Londonissa. Hän perusti sinne Kansainvälisen radikalisaation tutkimuskeskuksen (ISCR), jota johti vuosina 2008–2018. Neumann on lisäksi työskennellyt Oxfordin yliopistossa, Georgetownin yliopistossa, Johns Hopkins -yliopistossa, Sciences Po Lyonissa ja St. Gallenin yliopistossa. Hän on ollut vanhempi tutkija Euroopan komission Radicalisation Awareness Networkissa ja vuonna 2017 Euroopan turvallisuus- ja yhteistyöjärjestön erikoisedustaja väkivaltaisen ekstremismin torjunnassa.

Neumann on julkaissut laajalti radikalisoitumisesta, ekstremismistä, terrorismista ja terrorismin vastustamisesta. Hänen kirjojensa joukossa ovat *Radicalized: New Jihadists and the Threat to the West* (2016), *Bluster: Donald Trump’s War on Terror* (2020) ja *The New World Disorder* (2023).

## Lähteet
José Matías Delgado

**José Matías Delgado** (24. helmikuuta 1767 – 12. marraskuuta 1832) oli elsalvadorilainen pappi, lakimies ja alueen itsenäisyysliikkeen vaikuttaja. Hän johti epäonnistunutta yritystä itsenäistyä Espanjasta vuonna 1811 ja vaikutti 1820-luvulla Keski-Amerikan liittotasavallan perustamiseen johtaneessa liikkeessä. Hänestä tuli myös vuonna 1825 perustetun El Salvadorin hiippakunnan ensimmäinen piispa.

## Elämäkerta
### Nuoruus
José Matías Delgado syntyi tuolloin Espanjaan kuuluvan Salvadorin provinssin hallinnollisessa keskuksessa San Salvadorissa 24. helmikuuta 1767. Hän opiskeli kanonista oikeutta ja oikeustiedettä Guatemalan San Carlosin yliopistossa. Delgado oli osa paikallisten Espanjan valtaan tyytymättömien yliopistoista valmistuneiden kreolien sukupolvea ja yliopsitoaikaanaan hän omaksui valistusaatteita.

### Itsenäisyysliike

Miguel Hidalgon ja José María Morelosin johtaman Meksikon itsenäisyyssodan innoittamina Delgado, Manuel José Arce ja joukko muita salvadorilaisia järjestivät kapinan espanjalaisia vastaan vuonna 1811. Delgado julisti Salvadorin provinssin itsenäiseksi ja kapinalliset yrittivät valalta provinssin espanjalaisen maistraatin, asevarikon ja rahaston. Samalla alkoi kapina Nicaraguassa. Kapinaliike jäi etenkin kreoliyläluokan hankkeeksi, eikä siihen liittynyt suuria kansanjoukkoja. Guatemalasta lähetetyt espanjalaisjoukot päättivät kapinan, jota seurasi ankarat itsenäisyysliikkeen tukahduttamistoimet. Vaikka kapina oli epäonnistunut, sen juurisyyt ja tyytymättömyys espanjalaisiin säilyivät, mikä johti uusiin itsenäisyyspyrkimyksiin seuraavalla vuosikymmenellä.

Vuonna 1821 Agustín de Iturbide esitti Meksikossa itsenäisyyttä vaatineen Igualan suunnitelman ja Córdoban sopimus sai Meksikon itsenäisyyden näyttämään varmalta. Tällä oli vaikutusta myös Keski-Amerikassa, josa itsenäisyysliike vahvistui jälleen. Delgado oli matkustanut Guatemalaan, jossa hän loi yhteyksiä alueen itsenäisyysaktiiveihin. Delgado ja alueen johtavat liberaalit, kuten José Cecilio del Valle, Pedro Molina ja José Francisco Barrundia saivat taivuteltua espanjalaisen kenraalikapteeni Gabino Gáinzan tukemaan alueen itsenäisyyttä. Keski-Amerikan kenraalikapteenikunta julistettiin itsenäiseksi 15. syyskuuta 1821. Päivää juhlitaan edelleen alueen eri maiden itsenäisyyspäivänä.

Meksiko oli itsenäistynyt keisarikuntana johdossaan Iturbide. Hän suostutteli Guatemalan itsenäisuusjuntan liittymään Meksikoon tammikuussa 1822. Salvadorissa Delgadon johtamat liberaalit vastustivat liitosta. Iturbide lähetti alueelle joukkojaan, mutta tämä sai Keski-Amerikan muutkin alueet vastustamaan ajatusta liitoksesta Meksikoon. Iturbide joutui lopulta ahtaalle myös kotimaassaan ja keskiamerikkalaiset purkivat liiton helmikuussa 1823. Heinäkuussa 1823 alue julistautui itsenäiseksi Keski-Amerikan liittotasavallaksi. Delgadolla ja Salvadorilla oli ollut huomattava rooli tapahtumaketjussa ja palkinnoksi Delgado sai läpi myönnytyksiä Salvadorille. Delgado pelkäsi Guatemalan ylivaltaa ja halusi rajata tätä. El Salvadorista tuli oma hiippakuntansa vuonna 1825 ja Delgadosta tuli sen ensimmäinen piispa. Delgado kuoli 12. marraskuuta 1832.

## Lähteet
Naurun kansalaisuus

**Naurun kansalaisuus** on laillinen suhde Naurun tasavallan ja yksittäisen henkilön välillä. Maassa noudatetaan lähtökohtaisesti ius sanguinis -periaatetta.

## Kansalaisuuden saaminen syntymällä
Syntyperäisiä Naurun kansalaisia ovat sellaiset henkilöt, joiden vanhemmista vähintään toinen on henkilön syntyessä Naurun kansalainen. Lisäksi sellaiset henkilöt, jotka ovat syntyneet Naurun maaperällä, mutta jäisivät muuten valtiottomiksi, saavat syntyessään Naurun kansalaisuuden.

## Kansalaisuuden saaminen hakemuksella
Hakemuksen perusteella kansalaisuus voidaan myöntää sellaiselle henkilölle, jolla on suhde Nauruun. Pelkästään asumalla riittävän kauan maassa, kansalaisuutta ei voida myöntää. Naurun kansalaisen kanssa naimisissa olevalle henkilölle hakuehdot ovat seuraavat:

* on asunut maassa vähintään seitsemän vuotta
* osoittaa aikomusta asettua maahan
* on todettu hyvämaineiseksi
* ymmärtää kansalaisuuteen liittyvät velvollisuudet
* tuntee paikallisia tapoja ja osaa naurun kieltä

Adoption kautta kansalaisuus myönnetään ulkomaalaiselle, mikäli vähintään yksi hänen adoptiovanhemmistaan on Naurun kansalainen, lapsi oleskelee Naurulla ja maan hallitus on antanut luvan adoptioon etukäteen. Presidentti voi hallitusta konsultoiduttuaan myöntää kansalaisuuden kirjallisella määräyksellä.

### Kansalaisuuden saaminen investoimalla
Vuonna 2025 Nauru alkoi tarjota kansalaisuutta sellaisille henkilöille, jotka ovat investoineet vähintään 105 000 Yhdysvaltain dollaria maahan. Tämä ei ole ensimmäinen kerta, kun maa on pyrkinyt houkuttelemaan kansalaisuushakemuksia investointien kautta. Nauru on myös aikaisemmin tarjonnut kansalaisuutta rahaa vastaan, mutta huonoin tuloksin: vuonna 2003 maa jäi kiinni myytyään kansalaisuuksia Al-Qaidan jäsenille.

## Kaksoiskansalaisuus ja kunniakansalaisuus
Nauru sallii kaksoiskansalaisuuden.

Vuoden 2017 kansalaisuuslain nojalla presidentti voi hallitusta konsultoituaan myöntää kunniakansalaisuuden. Tarkoista kunniakansalaisuuden ehdoista päättää maan hallitus.

## Lähteet

* 

### Viitteet
Andri H’lyvnjuk

**Andri H'lyvnjuk** on ukrainalaisen rockyhtyeen Boomboxin laulaja. Hän liittyi armeijan joukkoihin, kun Venäjä hyökkäsi Ukrainaan helmikuussa vuonna 2022.
Hän lauloi viraalivideolla Kiovan torilla ukrainalaista kansanlaulua Oi u luzi tšervona kalyna ja tuli Pink Floyd -yhtyeen David Gilmourin tietoisuuteen. Laulusta tehtiin Pink Floydin kanssa hyväntekeväisyyskappale Hey, Hey, Rise Up huhtikuussa 2022.

## Lähteet
*Suosittu rocktähti lähti rintamalle – pelko iskee vain näissä paikoissa; IS 4.8.2024
Överboda

**Överboda** on taajama Uumajan kunnassa Västerbottenin läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 264 asukasta.

## Lähteet

## Aiheesta muualla
Kanariansaarten ralli 2025

**Kanariansaarten ralli 2025** oli rallin maailmanmestaruussarjan kilpailu kaudella 2025. Kilpailu järjestettiin 24. – 27. huhtikuuta 2025 ja kilpailun huoltopaikka oli Las Palmas de Gran Canarialla.

## Kilpailijat

Kilpailuun ilmoittautui yhteensä 63 autokuntaa, jossa oli mukana Rally1-autojen (P1) lisäksi WRC2- ja WRC3-sarjoissa ajavia Rally2- ja Rally3-autoja (P2 ja P3).

## Erikoiskokeet
Kilpailussa oli 18 erikoiskoetta, joista kaksi oli yleisöerikoiskokeita. Kilpailussa ajettiin  erikoiskokeita. Siirtymiä oli  ja kokonaispituus oli . Erikoisuutena kilpailussa oli ennen kilpailullisia kellotettuja osioita renkaiden lämmitykseen tarkoitettu alue.

## Tapahtumia
Sami Pajari ajoi kaiteeseen lauantaina ja joutui keskeyttämään. Josh McErlean ajoi kaiteeseen sunnuntaina ja joutui keskeyttämään.

## Tulokset

### Sunnuntain lisäpisteet

### Power Stage -sijoitukset

## Lähteet
Il Fatto Quotidiano

**Il Fatto Quotidiano** on italialainen sanomalehti. Se on perustettu vuonna 2009 ja ilmestyy päivittäin. Lehden nimi tulee RAI:lla vuosina 1995–2002 esitetystä *Il Fatto* -televisio-ohjelmasta, jossa toimittaja Enzo Biagi päivittäin kommentoi maan poliittista tilannetta. Ohjelma lopetettiin pääministeri Silvio Berlusconi painostuksesta. *Il Fatto Quotidiano* kieltäytyy ottamasta vastaan valtion lehdistöavustusta.
## Lähteet

## Aiheesta muualla

* Lehden verkkosivut
Al-Ghad

**Al-Ghad** (, ’huominen’) on jordanialainen päivittäin ilmestyvä sanomalehti. Sen omistaa liikemies Mohammad Khalid Alian, joka kuuluu kuningashuoneen lähipiiriin.
## Lähteet

## Aiheesta muualla
* Lehden verkkosivut
The Floor Suomi

**The Floor Suomi** on suomalainen visailuohjelma, joka perustuu alankomaalaiseen The Floor -formaattiin. Ohjelman juontaa Janne Kataja.

Ohjelmassa sata kilpailijaa pelaa toisiaan vastaan. Jokaisella on oma alue pelilautana toimivalla lattialla ja oma aihealue. Kilpailijat haastavat vuorollaan viereisissä ruuduissa olevia kilpailijoita kaksintaisteluun näiden omissa aihealueissa. Kaksintaistelussa kilpailijat tunnistavat vuorotellen aihealueeseen liittyviä asioita kuvista tai muista vihjeistä, kunnes jommankumman pelikellosta loppuu aika. Kaksintaistelun hävinnyt pelaaja putoaa kilpailusta ja voittaja saa haltuunsa molempien alueet pelilaudalla. Mikäli jokin pelaajista voittaa kolme kaksintaistelua putkeen voittaa hän kultaisen vyöhykkeen. Kultaisen vyöhykkeen etu on viisi sekuntia lisää aikaa henkilökohtaiseen pelikelloon. Kauden voittaa se pelaaja, joka lopulta hallitsee koko pelilautaa. Kauden voittajan palkinto on 30&nbsp;000 euroa.

Ohjelman ensimmäinen tuotantokausi kuvattiin joulukuussa 2024 ja sen ensimmäinen jakso esitettiin MTV3-kanavalla 5. maaliskuuta 2025. Toinen tuotantokausi esitetään keväällä 2026.

## Tuotantokaudet

### Ensimmäinen tuotantokausi
Kilpailijan numero kertoo kilpailjan aloitusruudun lattialla edestä päin katsottuna niin, että ruutu 1 on takarivissä vasemmalla ja ruutu 100 eturivissä oikealla.
**Lihavoitu** aihealue on kilpailijan alkuperäinen, sen alla mahdollisesti olevat peritty voitetuista kaksintaisteluista.

## Jaksot

### Ensimmäinen tuotantokausi

1 Keskikatsojamäärä televisiossa jakson ensiesityspäivänä.

## Lähteet
Linda Yaccarino

**Linda Yaccarino** (s. 1963 New York) on yhdysvaltalainen toimitusjohtaja.

Yaccarino syntyi italialaistaustaisille vanhemmille. Hän opiskeli Pennsylvanian osavaltionyliopistossa. Yaccarino oli vuosina 1992–2011 Turner Broadcasting Systemin operatiivinen johtaja ja varapuheenjohtaja. Hän oli vuosina 2011–2023 NBCUniversalin globaalin mainostuksen ja kumppanuuksien puheenjohtaja. Vuonna 2023 Yaccarino nimitettiin X:n toimitusjohtajaksi. Heinäkuussa 2025 hän ilmoitti jättävänsä X:n toimitusjohtajan roolin.

Hänen nettovarallisuutensa vuonna 2023 X:n toimitusjohtajaksi astuessaan oli 30 miljoonaa Yhdysvaltain dollaria.

Yaccarino on naimisissa ja hänellä on kaksi lasta.

## Lähteet
Nils Ebbessøn Astrup

**Nils Ebbessøn Astrup** (7. kesäkuuta 1901 Kristiania – 29. syyskuuta 1972 Oslo) oli norjalainen laivanvarustaja. Hän tuli rikkaasta suvusta ja nousi isoisänsä perustaman Fearnley & Eger -varustamon osaomistajaksi vuonna 1931. Vuosina 1961–1963 hän toimi Norjan laivanvarustajien liiton puheenjohtajana ja 1966–1969 kansainvälisen varustajaliiton varapuheenjohtajana. Historiasta kiinnostunut Astrup tuki rahallisesti Norjalaisen instituutin perustamista Roomaan. Hänelle myönnettiin Pyhän Olavin ritarikunnan komentajan arvo vuonna 1969 sekä useita ulkomaisia kunniamerkkejä.
## Lähteet

## Aiheesta muualla
Marci Shore

**Marci Shore** (s. 1972) on yhdysvaltalainen historioitsija. Hän on tutkimuksessaan keskittynyt Keski- ja Itä-Euroopan 1900- ja 2000-lukujen aatehistoriaan.

Shore valmistui humanististen tieteiden maisteriksi Toronton yliopistosta vuonna 1996. Hän väitteli filosofian tohtoriksi Stanfordin yliopistosta vuonna 2001. Hän opetti Indianan yliopistossa ja liittyi sitten Yalen yliopiston henkilökuntaan historian professorina. Shore käänsi Michał Głowińskin teoksen *Czarne sezony*, joka julkaistiin englanniksi nimellä *The Black Seasons*. Hänen kirjojaan ovat *Caviar and Ashes: A Warsaw Generation’s Life and Death in Marxism, 1918-1968*, *The Taste of Ashes: The Afterlife of Totalitarianism in Eastern Europe* ja *The Ukrainian Night: An Intimate History of Revolution*.

Maaliskuussa 2025 Shore ilmoitti siirtyvänsä aviomiehensä Timothy Snyderin kanssa opettamaan Kanadaan. Pariskunta teki päätöksen Donald Trumpin voitettua vuoden 2024 presidentinvaalit ja alettua virkaan astuttuaan uhkailla korkeakoulutusta.

## Lähteet
James Carville

**James Carville** (s. 25. lokakuuta 1944 Carville, Louisiana) on yhdysvaltalainen poliittinen neuvonantaja ja demokraattipuolueen strategi.

Carville valmistui oikeustieteen opinnoista Louisianan osavaltionyliopistosta. Hän johti monia menestyksekkäitä kampanjoita demokraattiehdokkaille, joihin kuuluivat Bill Clinton, Bob Casey Jr., Frank Lautenberg, Zell Miller ja Harris Wofford. Työstään Clintonin ensimmäisessä presidentinvaalikampanjassa Carville sai *Campaign Manager of the Year* -tunnustuksen. Hän johti myös Ehud Barakin pääministeriksi nousuun vuonna 1999 johtanutta kampanjaa Israelissa. Vuonna 2008 Carville toimi neuvonantajana Hillary Clintonille. Hän sai kutsumanimen “the Ragin’ Cajun” kipakan väittelytyylinsä ja louisianalaisen taustansa johdosta. Carville meni vuonna 1993 naimisiin George H. W. Bushin kampanjapäällikön Mary Matalinin kanssa.

Carville on esiintynyt monissa television puheohjelmissa. Hän juonsi vuosina 2002–2005 CNN:n ohjelmaa *Crossfire*. Hän on lisäksi tehnyt esiintymisiä elokuvissa, joihin kuului *[[The War Room]]* (1993).

## Kirjoja
* *We’re Right, They’re Wrong: A Handbook for Spirited Progressives* (1996)
* *And the Horse He Rode In On: The People v. Ken Starr* (1998)
* *40 More Years: How the Democrats Will Rule the Next Generation* (2009)
* *It’s the Middle Class, Stupid!* (2012)

## Lähteet
Raniero Cantalamessa

**Raniero Cantalamessa** O.F.M.Cap. (s. 1934) on italialainen kardinaali, kapusiini ja niin sanottu apostolinen saarnaaja eli tavallaan paavin "hovisaarnaaja" (*Predicatore della Casa Pontificia*). Cantalamessa on aiempi teologian professori, ja hän on teologina erikoistunut varhaiseen kristinuskoon. Hän on kuulunut myös helluntailaisten kanssa dialogissa olevaan katoliseen delegaatioon.

Cantalamessa on ollut yksi näkyvistä hahmoista karismaattisessa liikkeessä katolisen kirkon piirissä.

## Suomennetut teokset
**Usko, joka voittaa maailman*. Sublimi, 2009. 
**Kuuliaisuus*. Sublimi, 2009. 
**Sisar kuolema*. Sublimi, 2009. 
**Pääsiäinen : reitti katoamattomuuteen*. Sublimi, 2011. 
**Kolminaisuus*. Sublimi, 2011. 

## Lähteet

## Aiheesta muualla
*Paavillisen talouden saarnaaja: Kristinusko on armon uskonto – Fides 12/2011 s. 6-7
*Father Raniero Cantalamessa - virallinen sivusto
Jeffrey A. Kruse

**Jeffrey A. Kruse** on yhdysvaltalainen tiedustelujohtaja. Hänet ylennettiin ilmavoimien kenraaliluutnantiksi 16. elokuuta 2020.

Kruse sai humanististen tieteiden kandidaatin arvon politiikan tutkimuksessa Miamin yliopistosta (Ohio) vuonna 1990. Hän valmistui luonnontieteiden maisteriksi strategisessa tiedustelussa Washington DC:n Joint Military Intelligence Collegesta vuonna 1996. Kruse sai kansallisen turvallisuuden ja strategian opinnoista humanististen tieteiden maisterin arvon Naval War Collegesta vuonna 2004 ja kansallisen turvallisuusstrategian opinnoista luonnontieteiden maisterin arvon National War Collegesta vuonna 2008.

Joulukuussa 2023 ilmoitettiin, että Kruse oli valittu Defense Intelligence Agencyn 23. johtajaksi. Hän oli aiemmin toiminut muun muassa sotilaallisten asioiden neuvonantajana kansalliselle tiedustelupäällikölle. Tästä hänelle myönnettiin National Intelligence Superior Service Medal. Puolustusministeri Pete Hegseth erotti hänet elokuussa 2025.

## Lähteet
Timothy D. Haugh

**Timothy D. Haugh** on yhdysvaltalainen kenraali.

Haugh sai Lehigh’n yliopistosta humanististen tieteiden kandidaatin arvon Venäjän tutkimuksessa. Hän sai luonnontieteiden maisterin oppiarvot National Defense Universitysta, Naval Postgraduate Schoolista ja Southern Methodist Universitysta. Haugh on toiminut komentajana Yhdysvaltain ilmavoimissa. Hänet ylennettiin prikaatinkenraaliksi vuonna 2016, kenraalimajuriksi 2019, kenraaliluutnantiksi 2019 ja kenraaliksi 2024.

Haugh oli USCYBERCOM:n tiedustelujohtaja vuosina 2017–2018 ja Cyber National Mission Forcen komentaja vuosina 2018–2019. Hän toimi USCYBERCOM:n varakomentajana vuosina 2022–2024 ja nousi sitten sen komentajaksi. Haugh on samalla toiminut NSA:n johtajana ja Central Security Servicen päällikkönä. Hän on saanut monia kunniamerkkejä, kuten Distinguished Service Medalin ja Defense Superior Service Medalin.

## Lähteet
Orange (manga)

**Orange** () on japanilainen mangasarja, jonka on kirjoittanut ja kuvittanut Ichigo Takano. Sarjaa julkaistiin alun perin vuosina 2012–2022 japanilaisessa *Bessatsu Margaret* -aikakauslehdessä. Sarjasta on julkaistu 13-jaksoinen animesarja, sekä yksi elokuva, joka kattaa kuudennen kirjan tarinan. Sarjasta on myös julkaistu kolmen kirjan pituinen light novel -sarja. Suomeksi Orangea julkaisee Sangatsu Manga, joka aloitti julkaisun 28. kesäkuuta 2024. Sarjan on suomentanut Kim Sariola. Sarjasta on myös spin-off -sarja nimeltä Sorigerisu, joka kertoo päähahmo Saku Hagitan sarjassa lukemasta mangasta.

## Lähteet
Berserk (manga)

**Berserk** () on Kentarō Miuran piirtämä ja kirjoittama mangasarja, joka on sovitettu myös animesarjaksi. Animen on ohjannut Naohito Takahashi.

Sarja kertoo mustiin pukeutuvasta miekkailijasta nimeltä Guts keskiaikaisessa maailmassa tappaen demoneja, jotka ovat viehtyneet hänen niskassaan olevaan merkkiin. Guts pyrkii kostamaan demoneita houkuttelevan merkin antajalle. Sarja on tunnettu sekä äärimmäisestä väkivaltaisuudesta ja surullisuudesta, sekä hahmojen kauneudesta.

Miura sai vuonna 2002 Tezuka Osamu -kulttuuripalkinnon *Berserk*-sarjasta. Sarja on tunnettu vahvasta visuaalisesta kerronnasta ja yksityiskohtaisista piirroksista. Manga on sovitettu animeksi, kirjoiksi ja videopeliksi. Lisäksi sen synkkä fantasiamaailma on vaikuttanut muihin peleihin. Esimerkiksi *[[Dark Souls]]in* painajaismaiset hirviöt ovat saaneet vaikutteita *Berserkistä*.

Mangan tekijä Miura oli tunnettu pitkistä tauoista sarjan osien välillä.

## Lähteet
Romano Guardini

**Romano Guardini** (1885–1968) oli katolinen pappi ja teologi, joka on vaikuttanut muun muassa Josef Pieperiin, Luigi Giussaniin ja Joseph Ratzingeriin. Guardini oli teologian ja filosofian professori Berliinin yliopistossa, Tübingenin yliopistossa ja Münchenin yliopistossa.

Vaikka hänen suosituin teoksensa saattaa olla *Der Herr* (1937), hänen lyhyillä liturgisilla kirjoillaan, kuten *Vom Geist der Liturgie* on ollut voimakkain vaikutus katolisen kirkon elämään.

## Suomennetut teokset
**Omantunnon salaisuus*. Kirjaneliö 1982. 

## Kirjallisuutta
*Seppo Alaja: *Elävä kirkko : Romano Guardinin ekklesiologia.* Helsinki : Missiologian ja ekumeniikan seura, 1983. 

## Lähteet

## Aiheesta muualla
* The Spirit of the Liturgy (*Vom Geist der Liturgie*)
Yakitate!! Japan

**Yakitate!! Japan** () on Takashi Hashiguchin piirtämä ja käsikirjoittama manga, josta on tehty myös animesovitus. Animen on ohjannut Yasunao Aoki.

Sarja on komediaa, jossa päähenkilöllä Azuma Kazumalla on taidot leivän tekemiseen ja on lapsuudesta asti pyrkinyt tekemään Japania kansainvälisesti edustavaa leipää. Hän kohtaa useita kilpailijoita ja työtä leipäketjussa nimeltä Pantasia.

Sarja voitti 49. Shogakukan-palkinnon shōnen-kategoriassa.

## Lähteet
Seppo Rickman

**Seppo Uolevi Rickman** (28. marraskuuta 1935 Helsinki – 16. elokuuta 2017 Helsinki) oli suomalainen matematiikan professori.

Seppo Rickmanin vanhemmat olivat kirjatyöntekijä Väinö Aarne Rickman ja ompelija Helmi Lydia Mattila. Hän avioitui 1958 kirjastovirkailija Eini Hartosalon kanssa. Rickman tuli ylioppilaaksi Arkadian yhteislyseosta 1955 ja valmistui Teknillisestä korkeakoulusta diplomi-insinööriksi 1961 ja Helsingin yliopistosta filosofian kandidaatiksi 1964 ja lisensiaatiksi 1965. Hän väitteli siellä funktioteoriasta filosofian tohtoriksi 1967. 

Rickman oli sähkötekniikan assistentti Teknillisessä korkeakoulussa 1961–1963, matematiikan assistentti Helsingin yliopistossa 1964–1968 ja Suomen Akatemian nuorempi tutkija 1969–1971. Helsingin yliopistossa hän oli matematiikan apulaisprofessori 1971–1981, sovelletun matematiikan vt. professori 1971–1972 ja 1974, matematiikan dosentti 1969–1971 ja matematiikan henkilökohtainen ylimääräinen professori 1982–1999. Rickman toimi myös useiden tutkimusprojektien johtajana ja vierailevana tutkijana muun muassa Harvardin yliopistossa. Hän sai Ernst Lindelöf-palkinnon 1964 ja Magnus Ehrnroothin säätiön matematiikkapalkinnon 1994.

## Lähteet
Italianvaahtera

**Italianvaahtera**  (*Acer opalus*) on vaahteroiden (*Acer*) sukuun kuuluva puulaji, joka kasvaa luonnonvaraisena eteläisestä Keski-Euroopasta Kaukasukselle. Sitä on viljelty koristekasvina 1700-luvulta alkaen.

Italinavaahtera kasvaa luonnonvaraisena jopa 25 m korkeaksi, koristepuuna se jää yleensä pienemmäksi. Lehtilapa on jakautunut viiteen liuskaan. Lehtien yläpinnat ovat kiiltävän vihreitä ja alapinnat nukkaisia. Syksyllä lehdet muuttuvat keltaisiksi tai ruosteenpunaisiksi. Kukat ovat keltaisia ja ilmestyvät ennen lehtien puhkeamista. Hedelmät ovat lenninsiivellisiä ja  muuttuvat joskus hopeanpunertaviksi.

## Lähteet
Tylppä vamma

**Tylppä vamma** syntyy iskusta, joka ei tunkeudu kehon pinnan läpi. Ihoa rikkomattomia tylppiä iskuja kehoon aiheutuu tieliikenteen törmäyksissä, pahoinpitelyissä ja urheiluun liittyvissä vammoissa, ja ne ovat erityisen yleisiä kaatuneiden ikäihmisten keskuudessa.

Tylppä isku voi aiheuttaa mustelman, aivotärähdyksen, hankaumanhaavan, sisäistä tai ulkoista verenvuotoa ja luunmurtumia. Näiden vammojen vakavuus riippuu tekijöistä, kuten iskun voimasta, vahingoittuneen kehon alueesta ja sairastuneen henkilön taustalla olevista liitännäissairauksista . Joissakin tapauksissa tylpän voiman aiheuttama trauma voi olla hengenvaarallinen ja saattaa vaatia välitöntä lääkärinhoitoa.  Tylppä pään vamma ja/tai vakava verenhukka ovat todennäköisimpiä kuolinsyitä tylpän voiman aiheuttaman vamman vuoksi. 

## Vatsan tylppä vamma
Tylppä vatsavamma (BAT) kattaa 75 % kaikista tylppistä vammoista. 75 prosenttia BAT-vammoista tapahtuu moottoriajoneuvojen kolareissa, joissa nopea hidastuminen voi aiheuttaa kuljettajaan iskun ohjauspyörästä, kojelaudasta tai turvavyöstä. Tämä aiheuttaa vähemmän vakavissa tapauksissa ruhjeita, vakavammissa tapauksissa sisäelinten repeämiä. Aluksi saattaa olla vain vähän merkkejä siitä, että vakavaa sisäistä vatsavauriota on tapahtunut, mikä tekee arvioinnista haastavampaa ja vaatii suurta kliinistä epäilyä.

"Isku palleaan" ei kohdistu pallealihakseen vaan on ylävatsan tylppä vamma ja voimakkaana voi vaurioittaa maksaa tai pernaa.

## Silmän tylppä vamma
Silmän tylpästä vammasta seuraa usein sarveiskalvon eroosio eli epiteelinpuutosalue. Myös värikalvo voi revetä tai supistajalihas vaurioitua.

## Lähteet
Datagroup

**Datagroup SE** on saksalainen internet-palveluntarjoaja. Alkuperäisessä muodossaan sen perustivat Max H.-H. Schaber ja Herbert Schwarzkopf lokakuussa 1983. Yritys järjestäytyi vuonna 2005 holdingyhtiöksi, joka listautui Frankfurtin pörssiin vuonna 2006. Se sai eurooppayhtiön aseman vuonna 2016.

Datagroup SE pitää päämajaansa Pliezhausenissa. Sillä on toimipisteitä eri puolilla Saksaa. Datagroup on laajentunut lukuisilla yrityshankinnoilla.

## Lähteet
Hey, Hey, Rise Up

**Hey, Hey, Rise Up** on Pink Floydin tekemä hyväntekeväisyyskappale huhtikuussa 2022 Venäjän hyökättyä Ukrainaan. Laulajana on ukrainalainen Andri H’lyvnjuk.

## Lähteet

* Pink Floyd (Gilmour/Mason) releasing new song “Hey Hey Rise Up”; nextmosh.com
George Simion

**George Simion** (s. 21. syyskuuta 1986) on romanialainen poliitikko ja laitaoikeistolaisen Romanialaisten yhtenäisyyden liitto -puolueen johtaja. Tammiikuussa 2025 Simion valittiin Euroopan konservatiivien ja reformistien puolueen varapuheenjohtajaksi.

## Presidenttiehdokkaana
Simion on ehdolla presidentiksi Romanian presidentinvaaleissa 2024 ja 2025. Hän sijoittui marraskuussa 2024 järjestetyllä ensimmäisellä kierroksella neljänneksi ja siirtyi tukemaan kierroksen voittajaa, kansallismielistä Călin Georgescua toisella kierroksella. Kun ensimmäinen kierros mitätöitiin ja Georgescua estettiin osallistumasta uusitulle kierrokselle, Simion otti hänen paikkansa ”suverenistisen liikkeen” pääehdokkaana.

Simion on arvostellut Georgescun hylkäämistä epädemokraattiseksi ja sanoo aikovansa palauttaa demokratian Romaniaan. Hän oli näkyvässä osassa presidentinvaalin ensimmäistä kierrosta seuranneissa protesteissa. Romanian viranomaiset ovat tutkineet häntä väkivaltaan yllyttämisestä hänen sanottuaan, että Georgescun hylkääjät pitäisi ”nylkeä elävältä”.

Maaliskuussa 2025 Simion johti uusittavan presidentinvaalin kannatuskyselyssä 30 prosentin kannatuksella. Vaalin ensimmäisellä kierroksella 4. toukokuuta 2025 Simion sai noin 41 prosenttia äänistä ja pääsi eniten ääniä saaneena ehdokkaana toiselle kierrokselle, joka järjestettiin 18. toukokuuta. Hän hävisi toisen kierroksen Nicușor Danille ja ehti jo onnitella tätä, mutta muutti mielensä ja vaati, että vaalitulos on kumottava, koska hänen mukaansa tulokseen ovat vaikuttaneet ulkopuoliset tahot.

## Kantoja
Simion sanoo Venäjän olevan yksi suurimmista uhista Euroopan valtioille, etenkin Romanialle, Baltian maille ja Puolalle. Simion puolustaa Venäjän-vastaisia pakotteita ja Yhdysvaltain pyrkimyksiä neuvotella rauhasta Venäjän kanssa sekä vastustaa sotilaallisen ja taloudellisen avun lähettämistä enää Ukrainalle. Hän korostaa EU:n ja Yhdysvaltain hyvien suhteiden tärkeyttä sekä kannattaa Euroopan puolustusmenojen kasvattamista.

Simion sanoi marraskuussa 2024 olevansa samoilla linjoilla Yhdysvaltain presidentti Donald Trumpin ja Italian pääministeri Giorgia Melonin kanssa. Hän sanoo haluavansa pitää Romanian Natossa sekä pyrkivänsä uudistamaan Euroopan unionia sisältä käsin. Hän on kuitenkin valmis vastustamaan Euroopan unionia silloin, kun hän katsoo sen vaatimusten olevan Romanian etujen vastaisia.

Simion on puhunut romaniankielisten asuttamien alueiden liittämisestä Romaniaan, minkä johdosta Moldova ja Ukraina ovat evänneet häneltä oikeuden maahantuloon. Vuonna 2025 Simion on lieventänyt puheitaan, muitta sanoo Moldovan ja Romanian yhdistymisen kansanäänestysten kautta olevan edelleen hänen puolueensa pitkän aikavälin tavoite.

## Lähteet
S.Pellegrino

**S.Pellegrino** on kivennäisvesimerkki, jonka valmistaja on vuonna 1899 San Pellegrino Termessä perustettu Sanpellegrino-yhtiö. Yhtiöstä tuli vuonna 1997 Nestlén omistama.

Sanpellegrino-yhtiö tuotti ensimmäisen vuotensa aikana 35&nbsp;343 pulloa kivennäisvettään. Pulloista 5&nbsp;562 kuljetettiin ulkomaille. Yhtiön silloinen omistaja Ezio Granelli lanseerasi vuonna 1932 appelsiininmakuisen version S.Pellegrinosta. Useita muita hedelmämakuja on sittemmin tuotu markkinoille tuotemerkin alla. Vuonna 1957 Sanpellegrino-yhtiön alaisuuteen liitettiin myös Acqua Panna -pullovesimerkki. Yhtiö juhlisti vuonna 1999 satavuotisjuhliaan erinäisin tapahtumin, jotka huipentuivat *[[Don Giovanni]]n* esitykseen Riccardo Mutin johdolla La Scalassa.

Vuonna 2010 S.Pellegrinon maailmanlaajuinen myynti ylitti miljardi pulloa vuodessa. Tuotemerkki on markkinoilla yli 150 eri maassa.

## Lähteet

## Aiheesta muualla
* Viralliset sivut
Kirkkokadun koulu

**Kirkkokadun koulu** on Nurmeksen kaupungin keskustassa toimiva yhtenäinen peruskoulu, jossa on luokat 1–9. Koulu toimii pääasiassa kahdessa rakennuksessa, jotka sijaitsevat samassa pihapiirissä. Rakennukset peruskorjattiin peruskoulun käyttöön ja lukuvuoden 2012 alussa toiminta alkoi virallisesti yhtenäiskouluna. Koulun 1–6 luokat sijaitsevat historiallisessa, jo 1905 valmistuneessa Nurmeksen yhteiskoulun rakennuksessa ja 7–9 luokat ovat viereisessä niin kutsutussa ”kivikoulussa”. Koulu on kuitenkin ollut toiminnassa vuodesta 1898 lähtien. Koulu täytti 125 vuotta vuonna 2023.

## Lähteet
Hermodice carunculata

*Hermodice carunculata* on Amphinomidae-heimoon kuuluva meressä elävä piikkinen nivelmato. Mato on ensimmäisenä tavattu Länsi-Intian saarilta vuonna 1766, ja sen jälkeen kaikilta Atlantin lämpimiltä rannikkovesiltä Meksikosta Kanariansaarille. Ensimmäiset havainnot Välimereltä ovat 1800-luvulta. Meriveden lämmetessä laji leviää uusille alueille. Ilmastonmuutoksen myötä se on lisääntynyt Välimeressä.

Mato on tyypillisesti 7–10 cm pitkä mutta voi kasvaa yli 30 cm pitkäksi. Se on ruumiiltaan litteä, ja molemmissa kyljissä on onttoja valkoisia piikkejä, jotka ovat täynnä polttavaa nestettä. Jos matoon koskee, myrkkypiikit murtuvat ja niiden sisältämä neste aiheuttaa ärsytystä, punotusta ja joskus vakavampiakin vaurioita.

Madot ovat ahneita saalistajia, jotka syövät pehmyt- ja kivikoralleja, merivuokkoja ja pieniä äyriäisiä. Ne nielaisevat haarautuneen korallin, kuten Acropora cervicorniksen kärjen nieluunsa ja poistavat korallikudoksen suoraan luurangosta. Tyypillisesti ne viettävät 5-10 minuuttia kunkin oksan kärjessä, käyden useissa oksissa, ja oksista paljastuu valkoinen, kuollut kalkkirunko. Saalistuksen vaikutukset tiettyihin koralliriutan eliöryhmiin voivat olla merkittäviä.
Välimeressä ne ovat haitanneet kalastusta moniin tavoin.

Paritteluaikana madot nousevat meren pintakerrokseen, ja naaraat alkavat hohtaa vihertävää fosforoivaa valoa. Tämä houkuttelee uroksia, jotka syöksyvät naaraita kohti ja vilkuttavat valohehkua. Kun eri sukupuolet pääsvät lähelle toisiaan, ne päästävät pilven sukusoluja, jotka hedelmöittyvät.

## Lähteet
Tuomas Kinnunen

**Tuomas Kinnunen** (s. 27. marraskuuta 2005) on suomalainen mäkihyppääjä. Hän edustaa seuratasolla Lahden Hiihtoseuraa.

Kinnunen kuuluu mäkihypyn suomen nuorten maajoukkueeseen ja kilpaili vuoden 2025 nuorten maailmanmestaruuskilpailuissa Yhdysvaltain Lake Placidissa helmikuussa.

Tuomas Kinnuinen saavutti ensimmäiset Countinental Cup  pisteensä Eisenerzissä Itävallassa ollessaan 16.

## Lähteet
Itsenäistyminen

**Itsenäistyminen** tarkoittaa valtiollisessa mielessä itsenäisyyden (suvereniteetin) saavuttamista. Kehityspsykologiassa puhutaan myös henkisen itsenäisyyden saavuttamisesta.

Esimerkkejä valtioiden itsenäistymisistä:
* Suomen itsenäistyminen
* Ukrainan itsenäistyminen
* Viron itsenäistyminen
* Yhdysvaltain itsenäistyminen
Propoksuuri

**Propoksuuri** (C11H15NO3) on karbamaatteihin kuuluva aromaattinen orgaaninen yhdiste. Yhdistettä käytetään hyönteis- ja punkkimyrkkynä.

## Ominaisuudet, valmistus ja käyttö
Huoneenlämpötilassa propoksuuri on väritöntä kiteistä ainetta. Yhdiste liukenee kohtalaisesti veteen ja poolisiin organisiin liuottimiin, kuten alkoholeihin ja paremmin kloorattuihin liuottimiin. Yhdiste tehoaa useisiin hyönteisiin ja hämähäkkieläimiin ja vaikutus perustuu asetyylikoliiniesteraasientsyymin toiminnan estämiseen. Propoksuuri on myrkyllistä myös ihmisille ja yhdisteelle altistumisesta voi seurata hengenahdistusta, huonovointisuusta, lihaskouristuksia ja jopa kuolema.

Propoksuuria valmistetaan o-isopropyylifenolin ja metyyli-isosyanaatin reaktiolla.

Propoksuuria käytetään esimerkiksi hyttysten, torakoiden ja luteiden hävittämiseen sekä punkkien torjuntaan kotieläimillä. Euroopan unionin alueella aineen käyttö on ollut kiellettyä vuodesta 2002 alkaen.

## Lähteet
Haittamainonta

**Haittamainonta** () on sellaista verkkomainontaa, jossa tarkoituksena on tartuttaa käyttäjän tietokone haittaohjelmalla. Nämä mainokset voivat asentaa haittaohjelman tietokoneeseen, tai vaihtoehtoisesti uudelleenohjata vaaralliselle verkkosivulle. Nämä sivustot on suunniteltu anastamaan kaikki niille syötetyt informaatiot. Haittamainontasivustolle voi päätyä esim. hakukoneen tuloksen kautta, sillä jotkut rikolliset hankkivat itselleen paikan hakutulosten huipulle. Yksi tapa eliminoida riski joutumasta vaaralliselle sivustolle on URL-osoitteen kirjoittaminen suoraan osoitepalkkiin tai menemällä verkkosivustolle kirjanmerkkien kautta.

## Lähteet
Volevo essere un duro

**Volevo essere un duro** () on italialaisen laulajan Lucio Corsin kappale. Corsi osallistui kappaleellaan San Remon musiikkifestivaaleille 2025 sijoittuen toiseksi. Hänet valittiin myöhemmin edustamaan Italiaa vuoden 2025 Eurovision laulukilpailuun, kun San Remon voittaja Olly kieltäytyi mahdollisuudesta edustaa maata kilpailussa. 

Kappale sijoittui kilpailussa viidenneksi saaden 256 pistettä.

Kappale julkaistiin toisena singlenä Corsin albumilta *Volevo essere un duro*. 

## Lähteet
Daa! Daa! Daa!

**Daa! Daa! Daa!** (, englanniksi julkaistu nimellä *UFO Baby*) on Mika Kawamuran käsikirjoittama ja piirtämä manga. Sarjasta on tehty myös animesovitus, jonka on ohjannut Hiroaki Sakurai. 

Sarja on shōjo (nuorille naisille suunnattu) komedia. Sangatsu Manga julkaisee sarjaa suomeksi.

## Tarina
Sarja kertoo kahdeksasluokkalaisesta Miyusta, joka muuttaa vanhaan temppeliin sijaiskotiin. Hän saa vieraita avaruudesta, joita hän yrittää piilotella Kanatan kanssa.

## Lähteet
Baller

**Baller** () on itävaltalaisen duon Abor & Tynnan kappale. Se voitti Saksan euroviisukarsinnan *Chefsache ESC 2025 – Wer singt für Deutschland?* ja edusti maata Eurovision laulukilpailussa 2025. Kappale sai finaalissa 77 pistettä ammattiraadeilta ja 74 yleisöltä, minkä myötä se sijoittui 15. sijalle.

## Lähteet
Ruhje

**Ruhje** (kontuusio, ruhjevamma) on iskun aiheuttama sisäinen verenvuoto (mustelma), jossa kuitenkin iho on pysynyt ehjänä.

Mustelma on mikä tahansa sisäinen verenvuoto, ei välttämättä väkivallan aiheuttama. Mikä tahansa iskusta aiheutunut mustelma on ruhje. Usein ruhjeita kuitenkin ajatellaan sellaisina tylpän iskun aiheuttamina vammoina, joissa on mustelman lisäksi lihasvaurioita.

Ruhje on lievä tylppä vamma.

Reiden ruhjeesta (joskus myös pohkeen ruhjeesta) käytetään nimitystä puujalka.

## Viitteet
Ourossogui

**Ourossogui** on kaupunkikunta Matamin alueella ja departementissa Senegalissa. Se sijaitsee Senegaljoen laaksossa kymmenen kilometriä Matamista lounaaseen. Kaupungissa oli vuoden 2023 väestönlaskennan mukaan 27&nbsp;222 asukasta.

Ourossoguin kunnan pinta-ala on 15,25 neliökilometriä. Sitä ympäröi joka puolelta Ogon maalaiskunta. Senegaljoen laakson reunalla sijaitseva alue on etupäässä eroosion kuluttamaa tasankoa. Pysyviä vesistöjä ei ole.

Seutu kuuluu Sahelin ilmastovyöhykkeeseen. Lämpötilat vaihtelevat yleensä 35 ja 40 asteen välillä ja voivat nousta huhti-toukokuussa 48 asteeseen. Sadekausi kestää kesäkuusta syyskuuhun.

Vuonna 1990 perustettuun kuntaan kuuluu kymmenen kaupunginosaa, joista vanhimmat ovat Mango ja Windé. Asukkaista noin 88 prosenttia on fulbeja. Lisäksi on soninkeja ja wolofeja.

Ourossoguin kautta kulkevat Dakarista Matamiin johtava maantie N2 ja Saint-Louisista Malin rajalle johtava N3. Matkaa Saint-Louisiin on 400 ja Dakariin 700 kilometriä. Kaupungissa on myös rakenteilla oleva lentoasema. 

Hyvien liikenneyhteyksiensä ansiosta Ourossoguista on muodostumassa alueen taloudellinen keskus. Väestön pääelinkeinot ovat karjanhoito, käsityöammatit, kaupankäynti ja liikenne. Maanviljelyn merkitys on melko vähäinen. 

Ourossoguissa toimii kaksi julkista lastentarhaa, viisi ala- ja kaksi yläkoulua, lukio, ammattikoulu sekä joukko yksityisiä oppilaitoksia. Terveyspalveluihin kuuluvat aluesairaala ja kaksi terveyasemaa. Kaupungissa on vesijohto-, sähkö- ja puhelinverkot sekä toimiva jätehuolto. Kulttuuripalveluja ovat nuorisokeskus ja juhlasali. Nuoriso harrastaa jalkapalloa, koripalloa ja kamppailulajeja.

Matkailijoita houkuttelevat vuosittain järjestettävät uskonnolliset tapahtumat sekä paikallinen kulttuurifestivaali. Kaupungissa on hotelleja ja muita matkailupalveluja.

## Lähteet
What the Hell Just Happened?

**What the Hell Just Happened?** () on brittiläisen Remember Monday -yhtyeen kappale. Se edusti Yhdistynyttä kuningaskuntaa Eurovision laulukilpailussa 2025 Sveitsissä. Kappale sijoittui finaalissa 19. sijalle, kun se sai 88 pistettä ammattiraadilta ja oli Sveitsiä edustaneen Voyagen ohella toinen kappale, joka jäi ilman yleisöpisteitä.

## Lähteet
Væb

**Væb** on islantilainen musiikkiduo. Siihen kuuluvat veljekset **Hálfdán Helgi Matthíasson** (s. 4. kesäkuuta 2003) ja **Matthías Davíð Matthíasson** (s. 7. joulukuuta 2004). He edustivat Islantia vuoden 2025 Eurovision laulukilpailussa kappaleellaan Róa. Væb pääsi jatkoon ensimmäisestä semifinaalista ja tuli finaalissa toiseksi viimeiselle sijalle.

Væb oli vuoden 2025 Eurovision laulukilpailun toinen sisarusduo. Sisarukset ovat varttuneet musikaalisessa perheessä, ja heidän vanhempansa ovat ammattiltaan muusikoita.

## Diskografia
### Albumit
* *Væb tékk* (2022)

### EP:t
* *Væbauer* (Ingi Bauerin kanssa) (2024)

### Singlet

* ”Aron Can (Borðar kál)” (2022)
* ”Þetta kallar á drykk” (2022)
* ”Ríðum ríðum” (2022) 
* ”Alveg dagsatt” (Vili Neton, Reynirin ja Barnakór Lindakirkjun kanssa) (2022)
* ”Ofboðslega frægur (Remix)” (Ingi Bauerin kanssa) (2023)
* ”Tölur tala” (Herra Hnetusmjörin kanssa) (2023)
* ”Sömmer Baby” (Lil Curlyn kanssa) (2023)
* ”Ég er á leiðinni (Remix)” (2023)
* ”Bíómynd” (2024)
* ”Movie Scene” (2024)
* ”Til hamingju” (2024)
* ”Róa” (2025)
* ”Jaja Ding Dong (Remix)” (Ingi Bauerin kanssa) (2025)

## Lähteet
Go-Jo

**Marty Zambotto**, (s. 25. marraskuuta 1995 Manjimup, Länsi-Australia, Australia) tunnettu ammattimaisemmin taiteilijanimellään **Go-Jo**, on australialainen laulaja, lauluntekijä ja tuottaja. Hän edusti Australiaa kappaleellaan ”Milkshake Man” vuoden 2025 Eurovision laulukilpailussa Baselissa.

## Lähteet
* 

### Viitteet
Plongeur (1863)

**Plongeur** oli Ranskan laivaston ensimmäinen kokeellinen rautatunkoinen sukellusvene (), jonka voimanlähteenä oli paineilma.

## Valmistus
Aluksen suunnitteli Bourgois ja Brun. Se tilattiin Rochefortin laivastontelakalta, missä köli laskettiin kesäkuussa 1860. Alus laskettiin vesille 18. toukokuuta 1863 ja otettiin palvelukseen 1. marraskuuta 1863 koeajoja varten. Alus otettiin palvelukseen 11. helmikuuta 1864.

## Palvelus
Alus poistettiin palveluksesta 16. huhtikuuta 1864, kun koeajot saatiin päätökseen. Se poistettiin alusluettelosta 20. kesäkuuta 1872 ja oli proomuna Rochefortissa 1872-1927 ja Toulonissa 1927-1935. Alus todettiin 27. joulukuuta 1935 Toulonissa käyttökelvottomaksi ja sijoitettiin myyntilistalle. Alus myytiin 26. toukokuuta 1937.

## Lähteet
*
*

### Viitteet
6G

**6G** on kuudennen sukupolven matkapuhelinverkon standardi, jota ITU seuraa nimikkeellä IMT-2030. Standardin valmistuminen ja saatavuus kaupallisesti tähtää vuoteen 2030.

## Lähteet